Diari Oficial de la Generalitat Valenciana


Sumari del DOGV 8890, del 25-08-2020 (2020/6768)

RESOLUCIÓ de 21 d'agost de 2020, de la consellera de Participació, Transparència, Cooperació i Qualitat Democràtica, per la qual es concedeixen subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenvolupament i la difusió de l'Estatut d'Autonomia i la recuperació i divulgació del Dret Foral Civil Valencià durant l'exercici 2020, en el marc de l'Ordre 5/2016, de 5 de juliol, modificada per l'Ordre 2/2019, de 18 de gener, totes dues de la Conselleria de Transparència, Responsabilitat Social, Participació i Cooperació, i de la Resolució de 3 de març de 2020, de la Conselleria de Participació, Transparència, Cooperació i Qualitat Democàtica, per la qual es van convocar aquestes subvencions per al present exercici.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8890

Data del DOGV
:   25-08-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6768


Data del document
:   21-08-2020

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 21 d'agost de 2020, de la consellera de Participació, Transparència, Cooperació i Qualitat Democràtica, per la qual es concedeixen subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenvolupament i la difusió de l'Estatut d'Autonomia i la recuperació i divulgació del Dret Foral Civil Valencià durant l'exercici 2020, en el marc de l'Ordre 5/2016, de 5 de juliol, modificada per l'Ordre 2/2019, de 18 de gener, totes dues de la Conselleria de Transparència, Responsabilitat Social, Participació i Cooperació, i de la Resolució de 3 de març de 2020, de la Conselleria de Participació, Transparència, Cooperació i Qualitat Democàtica, per la qual es van convocar aquestes subvencions per al present exercici. [2020/6768]  
  
  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de l'Ordre 5/2016, de 5 de juliol, de la Conselleria de Transparència, Responsabilitat Social, Participació i Cooperació (DOGV 7824, 08.07.2016), modificada per l'Ordre 2/2019, de 18 de gener, de la mateixa conselleria (DOGV 8472, 25.01.2019), d'ara endavant, l'Ordre, en relació amb la Resolució de 3 de març de 2020, de la Conselleria de Participació, Transparència, Cooperació i Qualitat Democàtica, per la qual es convoca la concessió d'aquestes subvencions per a l'exercici 2020 (DOGV 8763, 16.03.2020), es resol l'esmentada convocatòria sobre la base dels següents:  
  
Antecedents de fet  
Primer. Mitjançant l'Ordre 5/2016, de 5 de juliol, de la Conselleria Transparència, Responsabilitat Social, Participació i Cooperació, es van aprovar les bases reguladores de la concessió de subvencions destinades a les Mancomunitats de Municipis i als Ajuntaments de la Comunitat Valenciana per a la realització d'actuacions relacionades amb el desenvolupament i la difusió de l'Estatut d'Autonomia i la recuperació i divulgació del Dret Foral Civil Valencià. Aqueixa Ordre va ser posteriorment modificada a través de l'Ordre 2/2019, de 18 de gener, de la mateixa conselleria.  
I en el marc d'allò que estableixen aquestes bases reguladores, a través de la Resolució de 3 de març de 2020, de la Conselleria de Participació, Transparència, Cooperació i Qualitat Democràtica, es va convocar la concessió de les referides subvencions per a l'exercici 2020.  
Segon. El Reial decret 463/2020, de 14 de març, pel qual es va produir la declaració inicial de l'estat d'alarma per a gestionar la situació de crisi sanitària ocasionada per la Covid-19, es va publicar en el BOE número 67, d'aqueixa mateixa data, i va entrar en vigor en el moment de la seua publicació, i, d'altra banda, la ja esmentada resolució de convocatòria de subvencions es va publicar en el DOGV número 8763, de 16 de març, i l'extracte de la resolució es va publicar en el DOGV número 8764, de 17 de març. En conseqüència, donada la suspensió de terminis administratius derivada de la disposició addicional tercera del referit Reial decret 463/2020, i com vulga que la resolució de convocatòria i el seu extracte es van publicar quan ja estava en vigor la declaració de l'estat d'alarma, el termini de vint dies hàbils per a la presentació de sol·licituds no es va iniciar el 18 de març (com hauria succeït en cas d'haver-se aplicat amb caràcter ordinari l'apartat 3 del resolc quart de la resolució de convocatòria), sinó que va quedar suspés en la seua integritat i es va iniciar l'1 de juny de 2020, en virtut d'allò que van establir l'article 9 i l'apartat 2 de la disposició derogatòria única del Reial decret 537/2020, de 22 de maig, pel qual es va prorrogar per cinquena vegada l'estat d'alarma, que va derogar la disposició addicional tercera del Reial decret 463/2020. Així, el termini va concloure el 29 de juny d'enguany.  
En aquest sentit, com la present convocatòria de subvencions és un procediment de tramitació íntegrament telemàtica, en la seu electrònica de la Generalitat es va fer constar des d'un primer moment un advertiment sobre la suspensió del termini per a la presentació de sol·licituds, però, com l'aplicació informàtica no podia deshabilitar-se i al mateix temps calia evitar la generació de qualsevol perjudici a les entitats locals interessades, les sol·licituds formalitzades entre el 18 de març i el 31 de maig de 2020 també es van prendre en consideració i es van tindre per realitzades amb data 1 de juny, unint-les, per tant, a les presentades en el Registre Telemàtic de la Generalitat entre l'1 i el 29 de juny. Com a resultat de tot això, el nombre total de sol·licituds presentades ha sigut d'onze.  
Tercer. Vistes les sol·licituds presentades, es van efectuar els requeriments pertinents perquè les entitats locals interessades pogueren esmenar-les o millorar-les, advertint-los expressament que, de no esmenar la falta o no presentar tota la documentació exigida, se'ls tindria per desistides de les seues peticions.  
Les entitats concurrents, dins del termini concedit a aquest efecte, van contestar als requeriments que els havien sigut efectuats, a excepció de l'Ajuntament d'Altura i de l'Ajuntament de Riba-roja de Túria. Per consegüent, de conformitat amb el que es preveu en l'apartat 3 de la base reguladora quarta de l'Ordre i en l'apartat sisé de la resolució de convocatòria, en relació amb l'article 68 de la Llei 39/2015, d'1 d'octubre, del procediment administratiu comú de les administracions públiques, i amb l'article 23.5 de la Llei 38/2003, de 17 de novembre, general de subvencions, la comissió de valoració a la qual s'al·ludeix en el següent antecedent de fet ha proposat tindre a tots dos ajuntaments per desistits en les seues respectives sol·licituds.  
Quart. La comissió de valoració prevista en la base reguladora cinquena de l'Ordre es va reunir en data 30 de juliol de 2020, amb la finalitat d'avaluar les sol·licituds admeses a tràmit conforme als criteris objectius d'atorgament continguts en la base reguladora sisena de la mateixa ordre, i proposar l'assignació de les quanties individualitzades de subvenció, segons el que es disposa en la base reguladora huitena de la pròpia ordre.  
Amb caràcter previ, partint del que es preveu en la base reguladora segona, la comissió de valoració va establir que no són subvencionables ni les activitats culturals no relacionades amb l'objecte de la convocatòria, ni les despeses de restauració, ni les derivades del lliurament d'obsequis (o premis de qualsevol tipus, per assimilació), ni les vinculades amb el material per a la difusió, promoció o divulgació d'activitats (cartells, fullets, tríptics, etc.) o amb l'edició de publicacions en diferents formats (llibres, revistes, etc.) quan no es fan constar els preus unitaris i el nombre d'exemplars. Com a resultat d'aplicar tals paràmetres, i una vegada revisada la documentació aportada per les diverses entitats locals concurrents per a atendre els requeriments d'esmena i millora que s'havien efectuat, la comissió de valoració va determinar quin era l'import subvencionable respecte a cada sol·licitud i va procedir després a aplicar els criteris de puntuació previstos en la base reguladora sisena de l'Ordre.  
El procediment seguit per l'òrgan col·legiat queda recollit en l'acta de la referida sessió, en la qual també consta que, per unanimitat de les persones assistents, es va acordar elevar a l'òrgan competent per a resoldre una proposta motivada que coincideix íntegrament amb la part dispositiva d'aquesta resolució.  
Cinqué. L'òrgan instructor ha emés informe en el qual se certifica que les entitats locals beneficiàries compleixen tots els requisits necessaris per a accedir a les ajudes establides en la convocatòria.  
  
Fonaments de dret  
I. De conformitat amb l'article 160.4.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com amb els articles 1 i 3 del Decret 195/2018, de 31 d'octubre, del Consell, pel qual aprova el Reglament orgànic i funcional de la Conselleria de Transparència, Responsabilitat Social, Participació i Cooperació, en relació amb l'article 155 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, tot això en concordança amb el que es disposa en la base reguladora novena de l'Ordre, l'òrgan competent per a resoldre sobre la concessió de les subvencions convocades és la consellera de Participació, Transparència, Cooperació i Qualitat Democràtica.  
II. De conformitat amb l'apartat 4 de la base reguladora quarta de l'Ordre i l'article 163 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, la Direcció General de Qualitat Democràtica, Responsabilitat Social i Foment de l'Autogovern s'ha encarregat d'ordenar i instruir el procediment, acordant totes les actuacions necessàries per a la determinació, coneixement i comprovació de les dades en virtut de les quals és procedent adoptar la resolució pertinent.  
  
III. La Llei 10/2019, de 27 de desembre, de pressupostos de la Generalitat per a l'exercici 2020, preveu, dins de l'aplicació 38.04.64.211.69.7 (programa denominat «Responsabilitat social i foment de l'autogovern»), la línia pressupostària S7254000, destinada a finançar la concessió de subvencions als ajuntaments i les mancomunitats de municipis de la Comunitat Valenciana per a la realització d'actuacions relacionades amb el desenvolupament de l'Estatut d'Autonomia, la promoció i consolidació de l'autogovern i el Dret Foral, amb un import màxim global de 75.000,00 - (setanta-cinc mil euros).  
  
IV. La comissió de valoració, de conformitat amb les bases reguladores sisena i setena de l'Ordre, va acordar en data 30 de juliol de 2020, per unanimitat de les persones assistents, elevar proposta motivada de resolució en els termes que figuren en l'acta de la referida sessió, la qual s'incorpora a l'expedient de tramitació i s'assumeix en la seua integritat.  
  
  
En virtut de quant antecedeix, resolc:  
  
Primer  
Tindre per desistits en les seues sol·licituds a l'Ajuntament d'Altura i a l'Ajuntament de Riba-roja de Túria, al no haver contestat els requeriments cursats a través de la plataforma electrònica de la Generalitat, que, segons consta en aquesta, van ser rebuts per aquestes entitats el dia 3 de juliol de 2020, i en els quals se'ls sol·licitava l'aportació de documentació referida a les seues respectives sol·licituds.  
Tot això de conformitat amb el que es preveu en l'apartat 3 de la base reguladora quarta de l'Ordre i en el resolc sisé de la Resolució de convocatòria, en relació amb l'article 68 de la Llei 39/2015, d'1 d'octubre, del procediment administratiu comú de les administracions públiques, i amb l'article 23.5 de la Llei 38/2003, de 17 de novembre, general de subvencions.  
  
Segon  
Concedir a les entitats locals que figuren en l'annex els imports de subvenció que s'assenyalen per ordre decreixent de la puntuació assignada, en atenció als criteris objectius d'atorgament indicats en la base reguladora sisena de l'Ordre i de conformitat amb la proposta motivada de resolució efectuada per la comissió de valoració, amb càrrec a la línia pressupostària S7254000, destinada, dins de l'aplicació 40.31.13.326.46.7 (programa denominat «Responsabilitat social i foment de l'autogovern»), a finançar, en el marc de la Llei 10/2019, de 27 de desembre, de pressupostos de la Generalitat per a l'exercici 2020, la concessió de subvencions als ajuntaments i les mancomunitats de Municipis de la Comunitat Valenciana per a la realització d'actuacions relacionades amb el desenvolupament de l'Estatut d'Autonomia, la promoció i consolidació de l'autogovern i el Dret Foral, amb un import màxim global de 75.000,00 - (setanta-cinc mil euros).  
  
Les entitats locals beneficiàries hauran de complir les obligacions previstes en la base reguladora deu de l'Ordre, interpretada en connexió amb el conjunt de la pròpia ordre, així com amb les previsions recollides en la Resolució de convocatòria, amb especial atenció a l'obligació de respectar el termini màxim de justificació de la subvenció concedida, que venç, d'acord amb l'apartat deu de l'última Resolució esmentada, el 30 d'octubre de 2020.  
  
D'acord amb l'apartat 4 de la base reguladora novena de l'Ordre, en relació amb l'apartat nové de la Resolució de convocatòria, així com amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta resolució, que posa fi a la via administrativa, caldrà interposar els següents recursos:  
a) Recurs potestatiu de reposició en el termini d'un mes davant la persona titular de la conselleria amb competències en matèria de foment de l'autogovern i desenvolupament estatutari.  
b) O bé directament recurs contenciós administratiu en el termini de dos mesos davant la Sala contenciosa administrativa del Tribunal Superior de Justícia de la Comunitat Valenciana, de conformitat amb allò que estableixen els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les entitats locals interessades puguen interposar qualsevol altre recurs que estimen pertinent.  
  
València, 21 d'agost de 2020.- La consellera de Participació, Transparència, Cooperació i Qualitat Democràtica: Rosa Pérez Garijo.